**О Т Ч Е Т**

**ЗА ДЕЙНОСТТА НА НЧ”ХРИСТО СМИРНЕНСКИ 1960г”**

**СЕЛО ДОЛНА ГРАДЕШНИЦА – 2022 ГОДИНА**

Докладът за дейността на Народно читалище”Христо Смирненски 1960” с. Долна Градешница отчита изпълнението на дейностите по Годишната програма за развитие на читалищната дейност, разработена в изпълнение на чл.26а ал.4 и ал.5 от Закона за народните читалища и културния календар през 2022г.

Център на дейността на читалищата открай време е читалищната библиотека.

Нейното състояние трябва да отговаря на реалните потребности и очаквания на гражданите.В това отношение в нашата библиотека има още много какво да се желае.

На първо място , необходимо е промяна на интериора в библиотеката, за да станат по-уютни и привлекателни места за читателите.

Основна цел в библиотечната дейност е привличане на читатели от най-ранна детска възраст, с цел зараждане интерес към книгата.

За съжаление интереса на редовните читатели в библиотеката намалява.Въпреки това основна наша задача трябва да остане търсенето на подходящи форми за привличането на повече хора в библиотеката.

Читалището е мястото, в което се поддържат живи българските традиции,мястото, където пламва и остава в сърцата ни огънчето на българщината.

Читалището е основен център на културната дейност в селото.

То е средище, в което се осъществява по-голяма част от проявите, включени в културния календар на община Кресна.

Организират се регионални и местни прояви, които следват традиционния обреден и културно-исторически календар .

Съществен момент в дейността на нашето читалище е участието на групите за изворен фолклор в различни прояви и фестивали, съобразени с културния календар , а именно:

„Бабин ден”, „Трифон Зарезан”, „Обесването на Васил Левски” „Първи март”, „Осми март”, Обичая „Лазаруване” „Великденско веселие”, Деня на детето „1 юни”, „Събор на плодородието- празник на селото” , Първи учебен ден, Деня на народните будители, Нова Година на площада” и други местни изяви и участия.

Въпреки намаления си числен състав Женската певческа група на с.Долна Градешница поддържа духа на местния фолклор със съдействието на Общината.

За радост желанието на подрастващите да участват в самодейни мероприятия към читалището се пробужда. Сформирахме група за народни танци / танцов състав „Пчелички”/, клуб „Сръчко” , с чиято помощ изработваме картички, мартеници, коледни украси, с които да зарадваме местното население, клуб Приятели на книгата. Успяхме да изпълним заложения план за дейността на читалището, дори го надградихме.

Самодеецът е човек, който има дух. И този дух го съхранява и превежда по трудния път на твореца!

Отчитаме, че постигнатото от нашето читалище не е малко. Може и има възможност да се работи за още по-добри резултати.Утвърждава се мястото на читалището като обществено-значима институция със собствен принос в полза на гражданите. Считаме, че посоката в която се развива дейността ни и реализираните инициативи способстват за постигане на дългосрочните цели, които сме си поставили.

Накрая бихме искали да завършим с убеждението си, че нашето читалище ще се възражда като място, осигуряващо достъп до култура и информация, нужни на всеки Човек.